
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1143 

4 Σεπτεμβρίου 2001 


ΑΠΟΦΑΣΕΙ Σ 

Αριθ.31118 

Ειδικό πρόγραμμα ολοκληρωμένης παρέμβασης για 
ανέργους στους νομούς Φθιώτιδας, Ιωαννίνων και 
Γ ρεβενών. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του νόμου 1558/85 «Κυβέρνηση και κυ¬ 
βερνητικά όργανα» (ΦΕΚ 137/Α/85). 

2. Τιςδιατάξειςτου Ν.Δ. 212/69 «ΠερίΟργανώσεως και 
Διοικήσεως του Οργανισμού Απασχόλησης Εργατικού 
Δυναμικού» (ΦΕΚ 112/Α/69). 

3. Τις διατάξειςτου άρθρου 29του Ν. 1262/82 «Γιατην 
παροχή κινήτρων ενίσχυσης της οικονομικής και περιφε¬ 
ρειακής ανάπτυξηςτης χώρας και τροποποίηση συναφών 
διατάξεων» όπως τροποποιήθηκε με τα άρθρα 6 και 7 του 
Ν. 1836/89 (ΦΕΚ 79/Α/89) και την παρ. 6 του άρθρου 20 
του Ν. 2639/98 (ΦΕΚ205/Α/98). 

4. Τις διατάξεις των άρθρων 6 και 26 του Ν. 2434/96 
(ΦΕΚ 188/Α/96). 

5. Την υπ’ αριθμ. 1881/31.7.2001 απόφαση του Δ.Σ. του 
ΟΑΕΔ (αριθμ. Συνεδρ. 33/31.7.2001) που μας κοινοποιή¬ 
θηκε με το υπ’ αριθμ. Β119974/1.8.2001 έγγραφό του, 
αποφασίζουμε: 

Καταρτίζουμε προγράμματα ολοκληρωμένης παρέμ¬ 
βασης που περιλαμβάνουν δράσεις δομών στήριξης, κα¬ 
τάρτισης, απασχόλησης και αυταπασχόλησης ανέργων 
για τους νομούς Φθιώτιδας, Ιωαννίνων και Γ ρεβενών. 

Αποφασίζουμε την υλοποίηση προγραμμάτων ολοκλη¬ 
ρωμένων παρεμβάσεων στους, Φθιώτιδας, Ιωαννίνων και 
Γ ρεβενών. 

Ο συνολικός προϋπολογισμός τωντριών παρεμβάσεων 
ανέρχεται σε 37,8 δισ. δρχ. (12.6 δισ. δρχ. ανά πρόγραμ¬ 
μα ολοκληρωμένης παρέμβασης) και από την υλοποίησή 
τους προβλέπεται να επωφεληθούν 9.000 άνεργα άτομα 
(3.000 άνεργα άτομα ανά παρέμβαση). 

Ειδικότερα: 

Η δαπάνη για τις δράσεις απασχόλησης των ανωτέρω 
προγραμμάτων θα επιβαρύνει τους κωδικούς 0658 Α1 και 
0658Η1. 


Ειδικά για το πρόγραμμα ολοκληρωμένης παρέμβασης 
του νομού Ιωαννίνων το οποίο θα συγχρηματοδοτηθεί 
από το Ευρωπαϊκό Κοινωνικό Ταμείο (ΕΚΤ) με ποσοστό 
75% στο πλαίσιο του Ε.Π. «Απασχόληση και Επαγγελματι¬ 
κή Κατάρτιση» του Γ’ ΚΠΣ, η δαπάνη των δράσεων απα¬ 
σχόλησης θα βαρύνει τους κωδικούς συγχρηματοδοτού- 
μενων προγραμμάτων της Ε.Ε. 0658 Α2 και 0658 Η2. 

Η δαπάνη για το έργο των Επιστημονικών και Τεχνικών 
Δομών Στήριξης των προγραμμάτων θα βαρύνει τον κω¬ 
δικό 264Β του φορέα 200. 

Η δαπάνη για τις δράσεις κατάρτισης θα βαρύνει τον 
κωδικό 2659 ΙΚΔτου φορέα 200. 

ΕΙΣΑΓΩΓΗ 

Τα προγράμματα ολοκληρωμένης παρέμβασης υλοποι¬ 
ούνται σε περιοχές ή κλάδους υψηλής ανεργίας και περι¬ 
λαμβάνουν τις εξής δράσεις: 

• Δημιουργία Δομής Στήριξης, το έργο της οποίας υπο¬ 
στηρίζεται από Επιστημονική και Τεχνική Δομή Στήριξης. 

• Κατάρτιση 

• Προώθηση της απασχόλησης, είτε μέσω της επιχο¬ 
ρήγησης επιχειρήσεων για δημιουργία νέων θέσεων ερ¬ 
γασίας, είτε μέσω της επιχορήγησης ανέργων για την 
υπαγωγή τους σε προγράμματα νέων ελεύθερων επαγ- 
γελματιών. 

Στα προγράμματα μπορούν να υπαχθούν άτομα τα 
οποία: 

• διαθέτουν την ιδιότητα του ανέργου (άρθρο 2 του Ν. 
1545/85) και διαθέτουν Δελτίο Ανεργίας σε ισχύ, 

• διαθέτουν βεβαίωση της Δομής Στήριξης στην οποία 
θα αναφέρεται: 

α) ότι έχουν συμπληρώσειτο τυποποιημένο έντυπο εξα- 
τομικευμένης παρέμβασης και έχουν συμφωνήσει σε ατο¬ 
μικό σχέδιο δράσης (όπως αυτά ορίζονται και εφαρμόζο¬ 
νται από τον Ο.Α.Ε.Δ.), τα οποία είναι υπογεγραμμένα 
από τον εργασιακό σύμβουλο της οικείας Υπηρεσίας 
Απασχόλησης του Οργανισμού ή άλλου συμβούλου της 
Δομής Στήριξης του προγράμματος, 

β) ότι τηρουμένων των κριτηρίων υπαγωγής των ανέρ¬ 
γων στο πρόγραμμα, προτείνονται για την υπαγωγή τους 
σε αυτό είτε από την Υπηρεσία Απασχόλησης του Οργα¬ 
νισμού είτε από τη Δομή Στήριξης του προγράμματος. 

Η υπαγωγή των ανέργων στις δράσεις του προγράμμα- 

τος γίνεται μετά τη χορήγηση της σχετικής βεβαίωσης και 
μόνο για τις δράσεις οι οποίες αναφέρονται και συμφω- 
νούνται στο ατομικό σχέδιο δράσης. Οι δράσεις αυτές για 
κάθε επωφελούμενο ξεχωριστά, πέραντων συμβουλευτι¬ 
κών - υποστηρικτικών υπηρεσιών και του επαγγελματικού 
προσανατολισμού που παρέχονται από τις Υπηρεσίες 
Απασχόλησης του Οργανισμού με τη συμβολή της Δομής 
Στήριξης, μπορούν να αφορούν είτε σε κατάρτιση, είτε σε 
προώθηση της απασχόλησης, είτε σε συνδυασμούς αυ¬ 
τών. 

Το 60% των θέσεων των προγραμμάτων θα καλύπτεται 
από γυναίκες. 

Η ημερομηνία κλεισίματος των προγραμμάτων ανά νο¬ 
μό (εγκριτικές αποφάσεις στην περίπτωση των προγραμ¬ 
μάτων νέων θέσεων εργασίας και αιτήσεις ένταξης στην 
περίπτωση των νέων ελεύθερων επαγγελματιών) ορίζε¬ 
ται με απόφαση της Διοίκησης του Ο.Α.Ε.Δ. 

ΚΕΦΑΛΑΙΟ Α' 

1. Δομή στήριξης 

Με απόφαση του Δ.Σ. του ΟΑΕΔ για κάθε περιοχή που 
πρόκειται να υλοποιηθεί πρόγραμμα ολοκληρωμένης πα¬ 
ρέμβασης συστήνεται δομή στήριξης η οποία θα αποτε- 
λείται από: 

α) Έναν (1) εκπρόσωπο Γ.Γ. Περιφέρειας, ως Πρόεδρο. 

β) Έναν (1) εκπρόσωπο του Εργατοϋπαλληλικού Κέ¬ 
ντρου. 

γ) Τρεις (3) εκπροσώπους των εργοδοτών (1 από ΣΕΒ, 
1 από ΕΣΕΕ και 1 από ΓΣΒΕΕ). 

δ) Δύο εκπρόσωπους του ΟΑΕΔ, ένας εκ των οποίων 
αναλαμβάνει την εποπτεία του έργου της επιστημονικής 
και τεχνικής δομής στήριξης. 

Το έργο της Επιστημονικής και Τεχνικής Δομής Στήρι¬ 
ξης έχει διάρκεια 18 μηνών και προϋπολογισμό 
79.060.000 (συμπεριλαμβανομένου Φ.Π.Α.). 

2. Έργο της δομής είναι: 

2.1. Μελέτη του υφιστάμενου κοινωνικό-οικονομικού 
πλαισίου. 

2.2. Εξειδικευμένος σχεδιασμός εφαρμογής του προ¬ 
γράμματος στη βάση των τοπικών αναγκών. 

2.3. Καταγραφή ανέργων και επιχειρήσεων. 

2.4. Διατύπωση συγκεκριμένων σχεδίων ένταξης των 
ανέργων στην αγορά εργασίας με βάση τις αρχές της 
εξατομικευμένης προσέγγισης. 

2.5. Προώθηση των ανέργων σε υπηρεσίες απασχόλη¬ 
σης του ΟΑΕΔ για συμμετοχή τους σε προγράμματα προ¬ 
κατάρτισης, κατάρτισης και απασχόλησης. 

2.6. Επιμόρφωση στελεχών των κοινωνικών φορέων 
που εμπλέκονται στην υλοποίηση της ολοκληρωμένης 
παρέμβασης. 

2.7. Ευαισθητοποίηση, ενημέρωση, κινητοποίηση της 
τοπικής κοινωνίας. 

2.8. Ενίσχυση και υποστήριξη των υπηρεσιών απασχό¬ 
λησης του ΟΑΕΔ. 

2.9. Παρακολούθηση και αξιολόγηση του συνόλου της 
παρέμβασης. 

Ειδικότερα: 

2.1. Μελέτη του υφιστάμενου κοινωνικό-οικονομικού 
πλαισίου 

Ανάλυση δεδομένων, κυρίως από δευτερογενείς πηγές 
και άλλων διαθέσιμων στοιχείων όπως μελέτες για τη συ¬ 


γκεκριμένη περιοχή, αξιοποίηση στατιστικών στοιχείων, 
τα οποία θα συμβάλλουν στον προσδιορισμό των τρόπων 
και των στόχων της παρέμβασης. 

2.2. Εξειδικευμένος σχεδιασμός εφαρμογής στη βάση 
των τοπικών αναγκών 

Ο σχεδιασμός εφαρμογής της ολοκληρωμένης παρέμ¬ 
βασης πρέπει να εξασφαλίζει: 

α) την αξιοποίηση της μέχρι τώρα εμπειρίας και των δυ¬ 
νατοτήτων των υφιστάμενων δομών & μηχανισμών, κα¬ 
θώς και την ενίσχυσή τους με σκοπό τη μεγιστοποίηση 
της συμβολής τους στην υλοποίηση της παρέμβασης, 
β) την ενεργό συμμετοχή όλων των άμεσα και έμμεσα 
εμπλεκόμενων σε όλα τα στάδια/ φάσεις υλοποίησης της 
παρέμβασης, 

γ) την κάλυψη των αναγκών των ανέργων και των επι¬ 
χειρήσεων σε βιώσιμη βάση, 
δ) τη δυνατότητα αναπροσαρμογής της διαδικασίας 
υλοποίησης της παρέμβασης, σύμφωνα με τα δεδομένα 
της παρακολούθησης και της αξιολόγησης του έργου, 
ε) τη συμπληρωματικότητα της παρέμβασης με άλλες 
δράσεις που υλοποιούνται στο πλαίσιο προγραμμάτων 
περιφερειακού ή εθνικού σκέλους. 

2.3. Καταγραφή ανέργων και επιχειρήσεων 

Αυτό το τμήμα του έργου αφορά στην υποστήριξη των 
Υπηρεσιών Απασχόλησης του Οργανισμού, υλοποιείται 
σε άμεση συνεργασία με αυτές και περιλαμβάνει: 

α) την καταγραφή του συνόλου των ανέργων, οι οποίοι 
είναι εγγεγραμμένοι στα μητρώα ανέργων του ΟΑΕΔ, με 
τη χρήση του τυποποιημένου εντύπου εξατομικευμένης 
προσέγγισης και εν συνεχεία η ομαδοποίηση των ανέρ¬ 
γων αυτών βάσει κριτηρίων, όπως τα εκπαιδευτικά τους 
χαρακτηριστικά, τα επαγγελματικά τους προσόντα, κλπ. 

β) την καταγραφή των αναγκών των επιχειρήσεων σε ει¬ 
δικότητες 

2.4. Διατύπωση συγκεκριμένων σχεδίων ένταξης των 
ανέργων στην αγορά εργασίας με βάση τις αρχές της 
εξατομικευμένης προσέγγισης 

Αυτό το τμήμα του έργου αφορά στην υποστήριξη των 
Υπηρεσιών Απασχόλησης του Οργανισμού, υλοποιείται 
σε άμεση συνεργασία με αυτές και περιλαμβάνει: 

α) τη συστηματική επεξεργασία, ανάλυση και αξιοποίη¬ 
ση στοιχείων για την εξειδίκευση των δράσεων του προ¬ 
γράμματος, 

β) τον εντοπισμό των ανέργων για τους οποίους απαι¬ 
τείται υποστήριξη στο πλαίσιο της ολοκληρωμένης πα¬ 
ρέμβασης. Ο εντοπισμός αυτός γίνεται σε συνεργασία με 
τους εργασιακούς συμβούλους των Υπηρεσιών Απασχό¬ 
λησης του ΟΑΕΔ και με κριτήρια βάσει των οποίων αποδί¬ 
δεται προτεραιότητα σε: 

• Άνεργους από ομαδικές απολύσεις ή από αναδιαρ¬ 
θρώσεις επιχειρήσεων 

• Άνεργους μεγάλης ηλικίας (άνω των 45 ετών) 

• Μακροχρόνια άνεργους 

• Επιδοτούμενους άνεργους 

• Άνεργους ευπαθών κοινωνικών ομάδων, όπως άτομα 
με σωματικές ή/και νοητικές αναπηρίες, παλιννοστού- 
ντες, μετανάστες, πρόσφυγες, άτομα με θρησκευτικές ή 
πολιτισμικές ιδιαιτερότητες (π.χ. τσιγγάνοι), αρχηγούς 
μονογονεϊκών οικογενειών. 

• Άνεργες γυναίκες 

γ) την ανάλυση των αναγκών και τη διατύπωση συγκε- 

κριμένων σχεδίων ένταξης στην αγορά εργασίας για το 
τμήμα των ανέργων που θα επωφεληθεί στο πλαίσιο της 
ολοκληρωμένης παρέμβασης. Η διατύπωση των σχεδίων 
αυτών γίνεται σε συνεργασία με τους εργασιακούς συμ¬ 
βούλους των Υπηρεσιών Απασχόλησης του ΟΑΕΔ και 
αφορά στη συμπλήρωση των τυποποιημένων εντύπων 
ατομικών σχεδίων δράσης. 

2.5. Προώθηση των ανέργων σε υπηρεσίες απασχόλη¬ 
σης του ΟΑΕΔ για συμμετοχή τους σε προγράμματα προ¬ 
κατάρτισης, κατάρτισης και απασχόλησης 

Αυτό το τμήμα του έργου περιλαμβάνει: 
α) Διασύνδεση των υπηρεσιών της Δομής Στήριξης με 
τις υπηρεσίες απασχόλησης του ΟΑΕΔ. 

β) Προώθηση στις υπηρεσίες απασχόλησης του ΟΑΕΔ, 
των ανέργων που θα επωφεληθούν στο πλαίσιο της ολο¬ 
κληρωμένης παρέμβασης, με βάση τα συγκεκριμένα σχέ¬ 
δια ένταξής τους στην αγορά εργασίας. 

2.6. Επιμόρφωση στελεχών των εμπλεκομένων φορέων 
Αυτό το τμήμα του έργου περιλαμβάνει την επιμόρφω¬ 
ση των στελεχών της Δομής Στήριξης, καθώς και όσων 
άλλων φορέων θα εμπλακούν στην υλοποίηση της πα¬ 
ρέμβασης. 

2.7. Ευαισθητοποίηση, ενημέρωση, κινητοποίηση της 
τοπικής κοινωνίας 

Αυτό το τμήμα του έργου περιλαμβάνει: 
α) την ανάπτυξη συνεχούς συνεργασίας μετά ΜΜΕ, 
β) την οργάνωση ευέλικτων μορφών ευαισθητοποίησης 
εκπροσώπων τοπικών εργοδοτικών και κοινωνικών φορέ¬ 
ων, συνδικαλιστικών οργανώσεων, στελεχών επιχειρήσε¬ 
ων, 

γ) τη δημιουργία έντυπου και οπτικοακουστικού υλικού 
ευαισθητοποίησης, ενημέρωσης. 

2.8. Ενίσχυση και υποστήριξη των υπηρεσιών απασχό¬ 
λησης του ΟΑΕΔ 

Αυτό το τμήμα του έργου περιλαμβάνει: 
α) την ενίσχυση του υποστηρικτικού και συμβουλευτι¬ 
κού έργου των υπηρεσιών απασχόλησης του ΟΑΕΔ προς 
τους ανέργους, μέσω της διάθεσης επαρκούς αριθμού 
στελεχών που θα αναλάβουν το έργο αυτό κατά την πρώ¬ 
τη χρονική περίοδο ένταξης των ανέργων στις δράσεις 
της ολοκληρωμένης παρέμβασης, 
β) την ανάπτυξη βιώσιμων δικτύων συνεργασίας μεταξύ 
των υπηρεσιών απασχόλησης του ΟΑΕΔ και των τοπικών 
φορέων (εργοδοτικών οργανώσεων, συνδικαλιστικών ορ¬ 
γανώσεων, επιμελητηρίων, οργανισμών και φορέων τοπι¬ 
κής αυτοδιοίκησης) που εμπλέκονται στην υλοποίηση της 
ολοκληρωμένης παρέμβασης. 

2.9. Παρακολούθηση - αξιολόγηση 

Αυτό το τμήμα του έργου περιλαμβάνει την ανάπτυξη 
συγκεκριμένων μεθοδολογικών εργαλείων παρακολού¬ 
θησης και αξιολόγησης της παρέμβασης. 

3. Παραδοτέα του Έργου της Επιστημονικής και Τεχνι¬ 
κής Δομής Στήριξης 

Τα παραδοτέα τα οποία υποβάλλει η Επιστημονική και 
Τεχνική Δομή Στήριξης κατά τη διάρκεια υλοποίησης του 
έργου της είναι τα εξής: 

α) Πλάνο ενεργειών, το οποίο υποβάλλει εντός ενός μη¬ 
νάς από την ημερομηνία ανάληψης του έργου. 

β) Τριμηνιαίες Εκθέσεις Προόδου του έργου, από τις 
οποίες η πρώτη υποβάλλεται τρεις μήνες μετά την υπο¬ 
βολή του Πλάνου ενεργειών. Κατά την πρώτη τριμηνιαία 


Έκθεση Προόδου θα περιγράφονται οι δράσεις 2.1,2.2, 
2.3 και 2.4 του έργου της, οι οποίες έως τότε θα έχουν 
ολοκληρωθεί. Στην ίδια Έκθεση ή Επιστημονική και Τε¬ 
χνική Δομή Στήριξης θα προβαίνει σε επανεκτίμηση του 
προϋπολογισμού του έργου της ολοκληρωμένης παρέμ¬ 
βασης, λαμβάνοντας υπόψη το οριστικοποιημένο πλήθος 
των επωφελούμενων ανέργων και τα είδη των δράσεων 
από τις οποίες θα επωφεληθούν. 

γ) Τελική Έκθεση Προόδου, η οποία υποβάλλεται με την 
ολοκλήρωση του Έργου. 

ΚΕΦΑΛΑΙΟ Β' 

ΜΕΤΡΑ ΓΙΑ ΤΗΝ ΚΑΤΑΡΤΙΣΗ 

Στο πλαίσιο των ολοκληρωμένων παρεμβάσεων προ- 
βλέπεται υλοποίηση δράσεων κατάρτισης. Το πλήθος 
των επωφελούμενων από τις δράσεις αυτές καθορίζεται 
ανά πρόγραμμα στους 500 και μπορεί, αναλόγως της πο¬ 
ρείας υλοποίησης κάθε προγράμματος, να αλλάξει με 
απόφαση της Διοίκησης του ΟΑΕΔ, κατόπιν εισηγήσεως 
της Δομής Στήριξης η οποία στηρίζεται στα ατομικά σχέ¬ 
δια δράσης των ανέργων που πρόκειται να υπαχθούν στο 
πρόγραμμα. 

Η μεθοδολογία, η υλοποίηση του θεωρητικού μέρους 
και της πρακτικής άσκησης, καθώς και τα αντικείμενα κα¬ 
τάρτισης καθορίζονται από τη Δ/νση Α3 σε συνεργασία με 
τη Δομή Στήριξης, μετά την οριστική καταγραφή των χα¬ 
ρακτηριστικών των ανέργων της ομάδας στόχου, καθώς 
και των αναγκών των επιχειρήσεων σε ζητούμενες ειδικό¬ 
τητες. 

Τα προγράμματα κατάρτισης υλοποιούνται στα ΚΕΚ 
του ΟΑΕΔ ή όπου αυτό δεν είναι δυνατό, από πιστοποιη¬ 
μένα στα αντίστοιχα θεματικά πεδία ΚΕΚ τα οποία επιλέ¬ 
γονται μέσω δημόσιας προκήρυξης. 

Το κόστος των προγραμμάτων κατάρτισης ανά πρό¬ 
γραμμα ολοκληρωμένης παρέμβασης ανέρχεται στα 
420.940.000 δραχμές. 

ΚΕΦΑΛΑΙΟ Γ 

ΕΠΙΧΟΡΗΓΗΣΗ ΕΠΙΧΕΙΡΗΣΕΩΝ ΓΙΑ ΤΗΝ 
ΑΠΑΣΧΟΛΗΣΗ ΑΝΕΡΓΩΝ 

Επιχορηγούνται ιδιωτικές επιχειρήσεις που θα υπαχθούν 
στο πρόγραμμα Ολοκληρωμένων Παρεμβάσεων και θα 
προσλάβουν άνεργους ηλικίας 18-60 ετών για θέσεις εργα¬ 
σίας οι οποίες σε κάθε περίπτωση, είναι πρόσθετες εκείνων 
που τυχόν δημιουργούν στο πλαίσιο επενδυτικού σχεδίου 
ενταγμένου σε άλλο καθεστώς ενισχύσεων. 

Το πλήθος των επωφελούμενων αυτής της δράσης ανά 
πρόγραμμα ολοκληρωμένης παρέμβασης καθορίζεται σε 
1500 και μπορεί, αναλόγως της πορείας υλοποίησης κά¬ 
θε προγράμματος, να αλλάξει με απόφαση της Διοίκησης 
του ΟΑΕΔ, κατόπιν εισηγήσεως της Δομής Στήριξης η 
οποία στηρίζεται στα ατομικά σχέδια δράσης των ανέρ¬ 
γων που πρόκειται να υπαχθούν στο πρόγραμμα. 

Το κόστος των προγραμμάτων προώθησης της απα¬ 
σχόλησης για δημιουργία νέων θέσεων εργασίας ανά 
πρόγραμμα, ανέρχεται στα 5,8 δισ. δρχ. 

1. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

α. Όλες οι επιχειρήσεις που διέπονται, όσον αφορά 
στην πρόσληψη του προσωπικού τους, από τις διατάξεις 
του Ν. 2190/94. 

β. Η Ε.Π.Α.Ε., οι Π.Α.Ε., τα αθλητικά σωματεία, οι πολι¬ 
τικές οργανώσεις, τα κόμματα, οι Μητροπόλεις, τα Μονα¬ 
στήρια, τα θρησκευτικά ιδρύματα, τα γραφεία τελετών, 
τα νυχτερινά κέντρα, πιάνο μπαρ, καφενεία, αναψυκτή- 
ρια, δισκοθήκες, πρακτορεία ΠΡΟΠΟ, ΛΟΤΤΟ, λαχείων, 
αίθουσες ψυχαγωγίας και εκμετάλλευσης ψυχαγωγικών 
ή ηλεκτρονικών παιχνιδιών τυχερού χαρακτήρα, τα λού- 
να-παρκ, τα φροντιστήρια και τα εκπαιδευτικά ιδρύματα 
για τις ειδικότητες του εκπαιδευτικού προσωπικού, επι¬ 
χειρήσεις που λειτουργούν αποκλειστικά και μόνο βραδι¬ 
νές ώρες (από 10:00 μ.μ. έως 6:00 π.μ.). 

γ. · Ατομικές επιχειρήσεις για άτομα που είναι σύζυγοι 
ή συνδέονται με α’ βαθμού συγγένειας εξ’ αίματος ή εξ’ 
αγχιστείας με τον επιχειρηματία. 

• Οι Ο.Ε., Ε.Ε., Α.Ε., και Ε.Π.Ε. για τους ομόρρυθμους 
εταίρους στις Ο.Ε. και Ε.Ε., για τα μέλη του Δ.Σ. στις Α.Ε., 
για τους εταίρους της Ε.Π.Ε. 

• Οι σύζυγοι και οι συγγενείς α’ βαθμού εξ’ αίματος ή 
εξ’ αγχιστείας των ομορρύθμων εταίρων στις Ο.Ε. και 
Ε.Ε., των εταίρων της Ε.Π.Ε. και των μελών του Δ.Σ. στις 
Α.Ε. 

δ.Οι συνεταιρισμοί για τα μέλη τους. 

2. ΠΡΟΫΠΟΘΕΣΕΙΣ ΥΠΑΓΩΓΗΣ 

Απαραίτητες προϋποθέσεις για την υπαγωγή των επι¬ 
χειρήσεων στο πρόγραμμα αυτό είναι: 

α. Η μη απόλυση του προσωπικού επιχειρήσεων ή των 
υποκαταστημάτων τους που λειτουργούν στον ίδιο Νομό 
κατά τη χρονική διάρκεια των τριών (3) μηνών που προη¬ 
γούνται της ημερομηνίας υποβολής στην αρμόδια Υπη¬ 
ρεσία της σχετικής αίτησης. 

Παρέχεται η ευχέρεια να υπαχθούν στο πρόγραμμα επι¬ 
χειρήσεις και γενικά εργοδότες που κατά την περίοδο των 
τριών (3) μηνών, που προηγούνται της ημερομηνίας υπο¬ 
βολής της αίτησης, απέλυσαν μεν προσωπικό, αλλά το 
αντικατέστησαν με ισάριθμες προσλήψεις εργαζομένων. 

β. Τα άτομα που θα προσληφθούν από τις επιχειρήσεις 
που θα ενταχθούν στο πρόγραμμα πρέπει: 

• να έχουν την ιδιότητα του άνεργου (άρθρο 2 του Ν. 
1545/85) και να διαθέτουν δελτίο ανεργίας σε ισχύ, 

• να έχουν την ελληνική υπηκοότητα ή την υπηκοότητα 
άλλου κράτους μέλους της ΕΕ ή να είναι ομογενείς που 
έχουν δικαίωμα διαμονής και απασχόλησης στη χώρα 
μας, 

• να έχουν συμπληρώσει το τυποποιημένο έντυπο εξα- 
τομικευμένης παρέμβασης και να έχουν συμφωνήσει σε 
ατομικό σχέδιο δράσης, το οποίο θα είναι υπογεγραμμέ¬ 
νο από τον εργασιακό σύμβουλο ή άλλο σύμβουλο της 
δομής στήριξης και τους ίδιους, 

• να έχουν βεβαίωση της δομής στήριξης ότι έχουν συ¬ 
μπληρώσει το έντυπο εξατομικευμένης παρέμβασης και 
έχουν συμφωνήσει σε ατομικό σχέδιο δράσης, στο οποίο 
αναφέρεται ότι προτείνονται για το πρόγραμμα Ν.Θ.Ε. 

3. ΠΟΣΟ ΚΑΙ ΔΙΑΡΚΕΙΑ 

Το ποσό της επιχορήγησης για κάθε ημέρα πλήρους 
απασχόλησης καθορίζεται στις 7.000 δρχ. 

Η διάρκεια της επιχορήγησης για κάθε επιχείρηση που 
εντάσσεται στο πρόγραμμα ορίζεται σε (24) μήνες. 

Σε περίπτωση που μισθωτός απασχολείται με καθεστώς 
μερικής απασχόλησης από 4 ώρες και άνω/ημέρα, το πο¬ 
σό επιχορήγησης ανέρχεται στο ήμισυ του ποσού που 
αντιστοιχεί σε κάθε ημέρα πλήρους απασχόλησης. 


Μετά τη λήξη της επιχορήγησης η επιχείρηση δεσμεύε¬ 
ται να διατηρήσει το προσωπικό της (παλαιό και επιχορη¬ 
γούμενο) για έξι (6) μήνες. 

4. ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ 

Οι ενδιαφερόμενες επιχειρήσεις υποβάλλουν αίτηση 
για συμμετοχή τους στο πρόγραμμα στις κατάτόπους αρ¬ 
μόδιες Υ.Ν., Τ.Υ., Γ.Ε. και Κ.Π.Α. του ΟΑΕΔ. 

Τα δικαιολογητικά που θα υποβάλλουν οι επιχειρήσεις 
είναι: 

• Έντυπη αίτηση (βάσει υποδείγματος), στην οποία θα 
αναφέρονται ανά ειδικότητα οι θέσεις για τις οποίες ζη¬ 
τούν να επιχορηγηθούν. 

• Καταστατικό ή Φ.Ε.Κ. ή έναρξη επιτηδεύματος. 

• Μισθολογικές καταστάσεις του προσωπικού που 
απασχολούν κατά το τρίμηνο του προηγείται της ημερο¬ 
μηνίας υποβολής της αίτησής τους. 

• Πίνακα απασχολούμενων στην επιχείρηση 

5. ΥΠΑΓΩΓΗ 

Οι επιχειρήσεις που πληρούν τις τυπικές προϋποθέσεις 
ένταξής τους στο πρόγραμμα δύνανται να ενταχθούν σε 
αυτό αναλόγωςτου προσωπικού τους και για όσες θέσεις 
προκύπτουν από την εφαρμογή του παρακάτω πίνακα. 

Πλήθος επιχορηγούμενων θέσεων ανά επιχείρηση, 
σύμφωνα με το απασχολούμενο προσωπικό τους 


Απασχολούμενο προσωπικό επιχειρήσεων 

0-10 

11-50 

51-250 

+251 

Ποσοστό επί των απασχολούμενων 

40% 

30% 

20% 

15% 

Ελάχιστο όριο επιχορηγούμενων θέσεων 

2 

4 

15 

50 

Μέγιστο όριο επιχορηγούμενων θέσεων 

4 

15 

50 

70 


Το «ελάχιστο όριο επιχορηγούμενων θέσεων» αποτελεί 
δυνατότητα και όχι υποχρέωση της επιχείρησης, αφού η 
επιχείρηση μπορεί να αιτηθεί μικρότερο πλήθος θέσεων 
από αυτό. 

6. ΥΛΟΠΟΙΗΣΗ ΤΟΥ ΠΡΟΓΡΑΜΜΑΤΟΣ 

Α. Οι επιχειρήσεις που πληρούν τις προϋποθέσεις έντα¬ 
ξής τους στο πρόγραμμα ενημερώνονται από τις αρμόδιες 
Υπηρεσίες του ΟΑΕΔ ότι επιλέχθηκαν να συμμετέχουν στο 
πρόγραμμα (προέγκριση υπαγωγής στο πρόγραμμα). 

Β. Η υπόδειξη των ανέργων στις επιχειρήσεις θα πραγ¬ 
ματοποιηθεί από τις Υπηρεσίες Απασχόλησης του ΟΑΕΔ 
στα πλαίσια της εξατομικευμένης παρέμβασης και σύμ¬ 
φωνα με τις προτάσεις που περιέχονται στα ατομικά σχέ¬ 
δια δράσης (κλάδος δραστηριότητας, ειδικότητα, ωρά¬ 
ριο εργασίας, κλπ). 

Γ. Μετά την εξατομικευμένη παρέμβαση των ανέργων, 
την υπόδειξή τους στις ενδιαφερόμενες επιχειρήσεις και 
την πρόσληψή τους εκδίδεται εγκριτική απόφαση υπαγω¬ 
γής στο πρόγραμμα από τις κατά τόπους αρμόδιες Υπη¬ 
ρεσίες Απασχόλησης του Νομού. 

7. ΔΕΝ ΕΙΝΑΙ ΔΥΝΑΤΗ Η ΕΠΙΧΟΡΗΓΗΣΗ ΕΠΙΧΕΙΡΗΣΕΩΝ 

α) Για τα ίδια άτομα που έχουν ήδη επιχορηγηθεί από 

οποιοδήποτε πρόγραμμα απασχόλησης του ΟΑΕΔ και 
για οσοδήποτε χρονικό διάστημα κατά τα προηγούμενα 
δύο (2) έτη πριν από το μήνα υπαγωγής τους στο πρό¬ 
γραμμα. 

β) Για τα άτομα που κατά το τελευταίο 12μηνο πριν από 
την ημερομηνία υπαγωγής τους στο πρόγραμμα είχαν απα¬ 
σχοληθεί καθ' οιονδήποτε τρόπο στην ίδια επιχείρηση. 

γ) Για άτομα που κατά το τελευταίο 6μηνο πριν από το 
μήνα υποβολής της αίτησης είχαν απασχοληθεί καθ’ οι- 
ονδήποτετρόπο σε επιχείρηση που συμμετείχε καθ’ οιον- 

δήποτε τρόπο ο ίδιος εργοδότης ή ο/η σύζυγος ή συγγε¬ 
νείς α’ βαθμού εξ αίματος ή αγχιστείας του αιτούντος ερ¬ 
γοδότη. 

δ) Επιχειρήσεις που μεταβιβάστηκαν ή αλλάζουν νομι¬ 
κή μορφή ή διαλύονται και επαναλειτουργούν στον ίδιο ή 
σ’ άλλο χώρο και ο παλαιός εργοδότης διαθέτει το μεγα¬ 
λύτερο μερίδιο από κάθε άλλον εταίρο στο κεφάλαιο της 
νέας εταιρίας, επιχορηγούνται μόνο για όσο επιπλέον 
προσωπικό προσλάβουν πέραν αυτού που απασχολήθη¬ 
κε στην προηγούμενη επιχείρηση κατά το τελευταίο εξά¬ 
μηνο που προηγείται του μήνα υποβολής της αίτησης. 

8. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 
Α.Η αρμόδια Υπηρεσία θα προβαίνει στην καταβολή της 

επιχορήγησης αφού ελέγξει τα πιο κάτω δικαιολογητικά 
που η επιχορηγούμενη επιχ/ση υποβάλλει: 

α) Έντυπη κατάσταση που θα περιλαμβάνει το ονομα¬ 
τεπώνυμο των προσληφθέντων βάσει του προγράμμα¬ 
τος, τη χρονολογία γέννησης, την ειδικότητα, τη χρονο¬ 
λογία πρόσληψης, τα ημερομίσθια που πραγματοποιήθη¬ 
καν κατά μήνα, το ποσό της ημερήσιας επιχορήγησης, το 
ποσό με το οποίο βαρύνεται ο Ο.Α.Ε.Δ. σύμφωνα με το 
πρόγραμμα, το συνολικό ακαθάριστο ποσό που δικαιού¬ 
ται ο εργαζόμενος το οποίο δεν θα είναι κατώτερο του 
προβλεπόμενου από τις οικείες Συλλογικές Συμβάσεις 
Εργασίες (Σ.Σ.Ε.) και στη στήλη της υπεύθυνης δήλωσης, 
τις υπογραφές των προσληφθέντων μισθωτών, ότι απα¬ 
σχολήθηκαν και πληρώθηκαν το χρονικό διάστημα για το 
οποίο ζητείται η επιχορήγηση. 

β) Μισθοδοτικές καταστάσεις του χρονικού διαστήμα¬ 
τος, το οποίο ζητά να επιχορηγηθεί, 
γ) Βιβλίο αγοράς ενσήμων, 
δ) Βεβαίωση της δομής στήριξης, 
ε) Δελτία ανεργίας των μισθωτών που προσλήφθηκαν. 
στ) Φωτοτυπημένα αντίγραφα των αναγγελιών πρόσλη¬ 
ψης. 

ζ) Αντίγραφο καταστατικού οι εταιρείες και βεβαίωση 
έναρξης επιτηδεύματος οι λοιπές επιχειρήσεις. 

η) Βεβαίωση ασφαλιστικής και φορολογικής ενημερό¬ 
τητας. 

Β. Η αρμόδια Υπηρεσία του ΟΑΕΔ υποχρεούται να 
πραγματοποιεί επιτόπιους ελέγχους απαραίτητα πριν την 
καταβολή της πρώτης επιχορήγησης, καθώς και μία φο¬ 
ρά τουλάχιστον ανά εξάμηνο για τη διαπίστωση της τή¬ 
ρησης των όρων του προγράμματος και να συντάσσει 
σχετικές εκθέσεις. (Ένα αντίγραφο του ελέγχου θα παρα¬ 
μένει στο φάκελο της επιχείρησης και ένα θα παραδίδεται 
στην επιχείρηση). Επίσης υποχρεούται να τηρεί ετήσιο 
μητρώο επιχορηγουμένων επιχ/σεων. 

9. ΧΡΟΝΟΣ ΥΠΟΧΡΕΩΤΙΚΗΣ ΑΠΑΣΧΟΛΗΣΗΣ - 
ΔΕΣΜΕΥΣΕΙΣ 

α) Οι επιχειρήσεις υποχρεούνταιναδιατηρήσουντις θέ¬ 
σεις εργασίας (παλαιές και νέες) καθ’ όλη τη διάρκεια του 
προγράμματος (30 μήνες). 

Σε περίπτωση που η επιχείρηση ή το υποκατάστημά της 
που λειτουργεί στον ίδιο Νομό μειώσει το προσωπικό της 
(απόλυση ή οικειοθελής αποχώρηση) και εφόσον δεν το 
αντικαταστήσει μέσα σε τριάντα (30) ημέρες, το πρό¬ 
γραμμα θα διακόπτεται κατά τόσες θέσεις εργασίας όσες 
μειώθηκε το προσωπικό και θα επιστρέφεται το αναλο¬ 
γούν ποσό επιχορήγησης, σύμφωνα με τους όρους της 
παρούσας Υ.Α. 


β) Δεν θεωρείται μείωση η περίπτωση στράτευσης, 
ασθένειας, συνταξιοδότησης, φυλάκισης, θανάτου και 
λήξης σύμβασης ορισμένου χρόνου ή έργου, κατά τη 
διάρκεια των τριών (3) μηνών που προηγούνται της ημε¬ 
ρομηνίας υποβολής της αίτησης, εφόσον η επιχείρηση 
προσκομίσει τα απαραίτητα δικαιολογητικά από τα οποία 
θα αποδεικνύονταιτα ανωτέρω. 

γ) Επιχειρήσεις που έχουν υπαχθεί στο παρόν πρό¬ 
γραμμα δεσμεύονται και για το προσωπικό των υποκατα- 
στημάτωντους που λειτουργούν στον ίδιο Νομό, όπου και 
οι επιχορηγούμενες. Δεν δεσμεύονται όμως για το προ¬ 
σωπικό άλλων επιχειρήσεων στις οποίες μετέχουν μειο- 
ψηφικά, με την προϋπόθεση να μη μεταφέρεται προσωπι¬ 
κό από τη μια επιχείρηση στην άλλη. 

δ) Επιχειρήσεις δεν δεσμεύονται από τις παραπάνω δια¬ 
τάξεις για τα άτομα που τυχόν προσλάβουν στο χρονικό 
διάστημα από την ημερομηνία κατάθεσης της αίτησής 
τους και μέχριτην έκδοση της εγκριτικής απόφασης, εφό¬ 
σον δηλώσουν εγγράφως ότι δεν επιθυμούν να τα υπαγά¬ 
γουν στο πρόγραμμα. 

ε) Δεν δεσμεύονται για άτομα που θα προσλάβουν μετά 
την τελευταία, με το πρόγραμμα, πρόσληψη. 

στ) Τέλος δεν δεσμεύονται για άτομα που έχουν προ- 
σλάβει σύμφωνα με τα προγράμματα Ειδικών Κοινωνικών 
Ομάδων σε περίπτωση που αυτά αποχωρήσουν οικειοθε- 
λώς ή κατά το κρίσιμο 3μηνο πριν από την ημερομηνία 
υποβολής της αίτησής της επιχείρησης ή κατά τη διάρ¬ 
κεια του προγράμματος που προηγούνται της υποβολής 
της αίτησης υπαγωγής της επιχείρησης στο πρόγραμμα. 

10. ΠΡΟΘΕΣΜΙΑ ΥΠΟΒΟΛΗΣ ΔΙΚΑΙΟΛΟΓΗΤΙΚΩΝ ΓΙΑ 
ΚΑΤΑΒΟΛΗ ΕΠΙΧΟΡΗΓΗΣΗΣ 
Αξιώσεις εργοδοτών για είσπραξη της επιχορήγησης 
για άτομα που θα υπαχθούν στο πρόγραμμα ασκούνται: 

α) για τον πρώτο μήνα απασχόλησης μέσα σε δύο (2) 
μήνες, 

β) για τους επόμενους είκοσι (20) μήνες απασχόλησης 
εντός (2) μηνών από τη λήξη κάθε διμήνου και 
γ) για την καταβολή της επιχορήγησης των τριών (3) τε¬ 
λευταίων μηνών εντός δύο (2) μηνών από τη λήξη του 
προγράμματος (30 μήνες) και με την προϋπόθεση ότι θα 
έχει γίνει έλεγχος του προσωπικού της επιχείρησης που 
απασχολήθηκε κατά το εξάμηνο της δέσμευσης, 
δ) σε περίπτωση εκπρόθεσμης υποβολής δικαιολογητι- 
κών είναι δυνατή κατά ένα (1) το ανώτερο μήνα η επιμή¬ 
κυνση των ως άνω προθεσμιών μετά από αιτιολογημένη 
απόφαση του Δ/ντή ή Προϊσταμένου της Υ.Ν., Τ.Υ. ή ΓΈ. 
ή ΚΠΑτου Οργανισμού, 

ε) είναι δυνατή η επιμήκυνση του χρόνου επιχορήγησης 
του εργοδότη κατά τριάντα (30) το πολύ ημερολογιακές 
ημέρες με ισόχρονη δέσμευση της επιχείρησης, για μη 
απόλυση προσωπικού, σε περίπτωση χορήγησης κανονι¬ 
κής άδειας, απουσίας προσωπικού, σοβαρής ασθένειας 
εργαζομένου, άδειας άνευ αποδοχών κ.λ.π., μετά από αί¬ 
τηση του ενδιαφερομένου εργοδότη και απόφαση του 
Δ/ντή της κατά τόπον αρμόδιας Υπηρεσίας του ΟΑΕΔ. 

Επίσης σε περίπτωση αντικατάστασης μισθωτού μέσα 
στην προθεσμία των τριάντα (30) ημερολογιακών ημερών 
είναι δυνατή η επιμήκυνση του χρόνου επιχορήγησης και 
δέσμευσηςτου εργοδότη κατά (30) ημερολογιακές ημέρες 
για κάθε άτομο που αντικαταστάθηκε, μετά από αίτησή του 
εργοδότη και απόφαση του αρμόδιου Δ/ντή της Υπηρεσίας. 

11. ΑΡΜΟΔΙΟΤΗΤΕΣΔ/ΝΤΩΝ Ή ΠΡΟΪΣΤΑΜΕΝΩΝ Υ.Ν., 
Τ.Υ., Γ.Ε. ΚΑΙ Κ.Π.Α. Ο.Α.Ε.Δ. 

Οι αρμόδιοι κατά τόπον Δ/ντές ή Προϊστάμενοι Υ.Ν., 
Τ.Υ., Γ.Ε. και Κ.Π.Α. του Οργανισμού, θα αποφασίζουν για 
τη συνέχιση ή μη στο πρόγραμμα, στις κατωτέρω περι¬ 
πτώσεις: 

α) Σε τυχόν εκπρόθεσμη αντικατάσταση μισθωτού, πέ¬ 
ραν της προβλεπόμενης προθεσμίας των 30 ημερολογια¬ 
κών ημερών, και μέχριτριάντα (30) ακόμη ημερολογιακές 
ημέρες. 

β) Σε περίπτωση αντικατάστασης μισθωτού τριάντα 
(30) ημερολογιακές ημέρες πριν την αποχώρησή του, με 
την προϋπόθεση ότι ο εργοδότης θα δηλώσει ότι η πρό¬ 
σληψη έγινε για αντικατάσταση του μισθωτού που πρό¬ 
κειται να αποχωρήσει, λόγω εκμάθησηςτου αντικειμένου. 

γ) Σε περίπτωση αδυναμίας αντικατάστασης μισθωτών, 
λόγω έλλειψης της συγκεκριμένης ειδικότητας στην Το¬ 
πική Αγορά Εργασίας, με την προϋπόθεση ότι ή έλλειψη 
αυτή θα βεβαιώνεται με απόφασή του. 

Σε περίπτωση έλλειψης ειδικότητας σε επιχορηγούμε¬ 
νη θέση θα διακόπτεται η επιχορήγηση μόνο για τη θέση 
αυτή, χωρίς άλλες επιπτώσεις για τον εργοδότη. 

12. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρου ή όρων 
ή προϋποθέσεων, μετά από οποιαδήποτε πληρωμή πο¬ 
σού της επιχορήγησης θα εφαρμόζονται οι διατάξεις των 
παρ. 7 και 8 του άρθρου 29 του Ν. 1262/82, όπως συμπλη¬ 
ρώθηκε από τα άρθρα 6 και 7 του Ν. 1836/89 και η επιχο¬ 
ρήγηση θα διακόπτεται με επιστροφή του αναλογούντος 
ποσού. 

Ειδικότερα ο αρμόδιος Προϊστάμενος της Υπηρεσίας 
Απασχόλησης του Οργανισμού, στις περιπτώσεις αυτές 
αποφαίνεται με αιτιολογημένη απόφασή του για τη δια¬ 
κοπή της επιχορήγησης με επιστροφή του αναλογούντος 
ποσού που αντιστοιχεί στο υπόλοιπο χρονικό διάστημα 
του συνολικού χρόνου απασχόλησης με καταβολή εφά¬ 
παξ εντός 15 ημερών από την κοινοποίηση της απόφασης 
στον ενδιαφερόμενο. 

Εφόσον δεν επιστραφεί εμπρόθεσμα το αναλογούν ποσό 
που αναζητείται, συντάσσεται μετά από απόφαση του Δ.Σ 
του Οργανισμού, Πράξη Βεβαίωσης Οφειλής καιαποστέλ- 
λεται στην αρμόδια Δ.Ο.Υ. για βεβαίωση και είσπραξή του. 

ΚΕΦΑΛΑΙΟ Δ' 

ΕΠΙΧΟΡΗΓΗΣΗ ΝΕΩΝ ΕΛΕΥΘΕΡΩΝ ΕΠΑΓΓΕΛΜΑΤΙΩΝ 

Επιχορηγούνται άνεργοι ηλικίας 18-60 ετών για να δη¬ 
μιουργήσουν τη δική τους μικρή επιχείρηση. 

Το πλήθος των επωφελούμενων αυτής της δράσης ανά 
πρόγραμμα ολοκληρωμένης παρέμβασης καθορίζεται σε 
1500 και μπορεί, αναλόγως της πορείας υλοποίησης κά¬ 
θε προγράμματος, να αλλάξει με απόφαση της Διοίκησης 
του ΟΑΕΔ, κατόπιν εισηγήσεως της Δομής Στήριξης η 
οποία στηρίζεται στα ατομικά σχέδια δράσης των ανέρ¬ 
γων που πρόκειται να υπαχθούν στο πρόγραμμα. 

Τ ο κόστος των προγραμμάτων ενίσχυσης των ανέργων 
ώστε να ανοίξουν τη δική τους επιχείρηση ανά πρόγραμ¬ 
μα ανέρχεται στα 6,3 δισ. δρχ. 

1. ΠΡΟΤΕΡΑΙΟΤΗΤΕΣ ΚΑΙ ΔΙΚΑΙΟΥΧΟΙ ΤΟΥ ΠΡΟΓΡΑΜ¬ 
ΜΑΤΟΣ 

• Δύνανται να υπαχθούν στο πρόγραμμα μέχρι και τρία 
(3) μέλη νεοσυσταθεισών εταιρειών (δηλαδή εταιρειών 


που συστήνονται και κάνουν έναρξη λειτουργίας στο 
πλαίσιο του προγράμματος) σε περίπτωση: 

- Ομορρύθμων εταιρειών (Ο.Ε.). 

- Ετερορρύθμων Εταιρειών (Ε.Ε.), μόνο για τα ομόρ- 
ρυθμα μέλη τους. 

- ΕΠΕ, με την προϋπόθεση ότι έκαστος υποψήφιος για 
ένταξη στο πρόγραμμα μετέχει τουλάχιστον με ποσοστό 
25% στο εταιρικό κεφάλαιο. 

- Αστικών μη κερδοσκοπικών εταιρειών, με την προϋπό¬ 
θεση ότι οι υποψήφιοι για ένταξη στο πρόγραμμα δεν εί¬ 
ναι μισθωτοί ή ημερομίσθιοι. 

• Μέλη νεοσυσταθέντων Συνεταιρισμών (δηλαδή Συνε¬ 
ταιρισμών που συστήνονται και κάνουν έναρξη λειτουρ¬ 
γίας στο πλαίσιο του προγράμματος) θα μπορούν να 
εντάσσονται μέχρι και δέκα (10) άτομα. 

2 .ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

• Οι ιατροί, οδοντίατροι, κτηνίατροι, βιολόγοι, ψυχολό- 
γοι, δικηγόροι, συμβολαιογράφοι, αρχιτέκτονες, μηχανι¬ 
κοί, υπομηχανικοί, τοπογράφοι, καθηγητές ή δάσκαλοι, 
εφόσον δημιουργούν επιχείρηση Παροχής Υπηρεσιών 
εντασσόμενη στα ελευθέρια επαγγέλματα κατά κύρια ει¬ 
δικότητα ή συναφή με την ειδικότητά τους. 

• Οι εργολάβοι δομικών ή χωματουργικών εργασιών 
και οι ιδιοκτήτες ΤΑΧΙ. 

• Όσοι δημιουργούν: επιχειρήσεις που λειτουργούν λι¬ 
γότερο των πέντε μηνών κατ’ έτος, φροντιστήρια γενικά, 
ιδιωτικά εκπαιδευτικά ιδρύματα, εργαστήρια ή κέντρα 
ελευθέρων σπουδών, αίθουσες ψυχαγωγίας και εκμετάλ¬ 
λευσης ψυχαγωγικών ή ηλεκτρονικών παιχνιδιών τυχε¬ 
ρού χαρακτήρα, πρακτορεία ΠΡΟΠΟ, ΛΟΤΤΟ, λαχείων 
και συναφή αυτών, επιχειρήσεις που λειτουργούν απο¬ 
κλειστικά και μόνο τις βραδινές ώρες (10 μ.μ. - 6 π.μ.), επι- 
χειρήσειςπου ανήκουν στον Πρωτογενή Τομέα εκτός των 
αναφερομένων σε δραστηριότητες οστρακοτροφίας, 
ιχθυοκαλλιέργειας, σηροτροφίας, τυροκομίας, εκτρο¬ 
φής σαλιγκαριών και θερμοκηπίων, καθώς και όσοι δημι¬ 
ουργούν Ανώνυμες Εταιρείες (Α.Ε.). 

• Οι άνεργες-οι που ζητούν να ενταχθούν στο πρό¬ 
γραμμα Ν.Ε.Ε με δραστηριότητα όμοια με αυτή που είχε 
επιχείρηση, η οποία διέκοψε τη λειτουργία της και ανήκε 
σε συγγενικό τους πρόσωπο Α' Βαθμού ή σε συζύγους 
τους κατά τους τελευταίους έξι μήνες πριντην έναρξη της 
επιχείρησής τους. 

• Οι άνεργοι που είχαν άλλη επιχείρηση ή γενικά εισό¬ 
δημα από την άσκηση οποιουδήποτε αυτοτελούς επαγ¬ 
γέλματος κατά τους τελευταίους δώδεκα μήνες πριν από 
τηνεκδήλωσηενδιαφέροντόςτουςγια υπαγωγή στο πρό¬ 
γραμμα, καθώς και αυτοί που έχουν επιχορηγηθεί την τε¬ 
λευταία δεκαετία πριν από την υπαγωγή τους στο Πρό¬ 
γραμμα αυτό από το Πρόγραμμα των Νέων Ελευθέρων 
Επαγγελματιών. 

• Οι επιχειρήσεις εκείνες που έχουν σύνθετο αντικείμε¬ 
νο δραστηριότητας και το ένα εξ’ αυτών περιλαμβάνεται 
στις εξαιρέσεις. 

3. ΠΡΟΫΠΟΘΕΣΕΙΣ ΚΑΙ ΔΙΑΔΙΚΑΣΙΑ ΕΝΤΑΞΗΣ 

Η διαδικασία, με χρονική σειρά, καθώς και οι προϋπο¬ 
θέσεις ένταξης των ενδιαφερομένων στο πρόγραμμα εί¬ 
ναι οι εξής: 

1. Να έχουν την ιδιότητα του άνεργου (άρθρο2 του Ν. 
1545/85) και να διαθέτουν Δελτίο Ανεργίας σε ισχύ. Η 

υποχρέωση αυτή διατηρείται μέχρι την ημερομηνία έναρ¬ 
ξης της δραστηριότητάς τους. 

2. Να έχουν συμπληρώσει το τυποποιημένο έντυπο εξα- 
τομικευμένης παρέμβασης και να έχουν συμφωνήσει σε 
ατομικό σχέδιο δράσης, το οποίο θα είναι υπογεγραμμέ¬ 
νο από τον εργασιακό σύμβουλο ή άλλο σύμβουλο της 
δομής στήριξης και τους ίδιους. 

3. Να έχουν βεβαίωση της δομής στήριξης ότι έχουν συ¬ 
μπληρώσει το έντυπο εξατομικευμένης παρέμβασης και 
έχουν συμφωνήσει σε ατομικό σχέδιο δράσης, στο οποίο 
αναφέρεται ότι προτείνονται για το πρόγραμμα Ν.Ε.Ε. 

4. Να έχουν υποβάλλειτυποποιημένη «αίτηση εκδήλωσης 
ενδιαφέροντος» για υπαγωγή τους στο πρόγραμμα στην 
οποία θα περιγράφουν το σχέδιό τους για δημιουργία νέας 
επιχείρησης. Η αίτηση πρέπει να συνοδεύεται από Υπεύθυ¬ 
νη Δήλωση του Ν. 1599/86, θεωρημένη για το γνήσιο της 
υπογραφής τους, στην οποία θα δηλώνουν ότι γνωρίζουν 
και αποδέχονται τη διαδικασία και τους όρους ένταξης και 
συμμετοχής τους στο πρόγραμμα, καθώς και από νόμιμα 
έγγραφα βάσει των οποίων θα προκύπτουν ότι: 

- έχουν την Ελληνική υπηκοότητα ή την υπηκοότητα άλ¬ 
λου Κράτους-Μέλους της Ε.Ε. ή είναι ομογενείς που έχουν 
δικαίωμα διαμονής και απασχόλησης στη χώρα μας. 

- διαθέτουν αριθμό φορολογικού μητρώου (ΑΦΜ) και 
ότι το καθαρό οικογενειακό εισόδημα του τελευταίου 
πριν από την υπαγωγή τους στο πρόγραμμα οικονομικού 
έτους για το οποίο έχουν εκκαθαριστικό σημείωμα της 
εφορίας, δεν υπερβαίνει τα 9.000.000 δρχ. 26.412,326 € 
για τους έγγαμους και τα 4.000.000 δρχ. ή 11.738,811 € 
για τους μη έγγαμους. 

- έχουν εκπληρώσει ή νόμιμα απαλλαγεί από τις στρα¬ 
τιωτικές τους υποχρεώσεις, αν είναι άρρενες 18-35 ετών. 

5. Να υπάρχουν κενές θέσεις, στο πλαίσιο των προτε¬ 
ραιοτήτων του προγράμματος. 

6. Να έχουν υποβάλλει «αίτηση ένταξης» στο πρόγραμ¬ 
μα μετά τη σύνταξη του ατομικού σχεδίου δράσης και τη 
βεβαίωση της δομής στήριξης και μέχρι προθεσμίας που 
θα ορίζεται για κάθε πρόγραμμα ολοκληρωμένης παρέμ¬ 
βασης από τη Διοίκηση του ΟΑΕΔ. Προϋπόθεση υποβο¬ 
λής της αίτησης είναι όπως οι Ν.Ε.Ε. (ή οι νέες Ο.Ε., Ε.Ε., 
Ε. Π. Ε. ή οι νέοι Συνεταιρισμοί που συστήνουν οι προς επι¬ 
χορήγηση άνεργοι-ες) έχουν κάνει έναρξη δραστηριότη¬ 
τας στο ενδιάμεσο χρονικό διάστημα και μόνο. Στο χρόνο 
αυτό δεν υπολογίζεται ο χρόνος κατάρτισης σε περίπτω¬ 
ση που αυτή προταθεί από τη δομή στήριξης. Η «αίτηση 
ένταξης» υποβάλλεται στην Υπηρεσία του ΟΑΕΔ όπου 
εδρεύει η επιχείρηση και πρέπει να συνοδεύεται: 

• από βεβαίωση έναρξης της δραστηριότητας της επι¬ 
χείρησης από τη ΔΟΥ, 

• από εξοφλημένα τιμολόγια ή αποδείξεις αγοράς πε¬ 
ρασμένα στα επίσημα θεωρημένα από την αρμόδια ΔΟΥ 
βιβλία της επιχείρησής τους, αξίας τουλάχιστον ίσης με 
το 25% του ποσού της επιχορήγησης (εμπορεύματα, εξο¬ 
πλισμοί κ.λ.π). Δεν λογίζονται τα έξοδα ενοικίων. Για τις 
περιπτώσεις των υποψηφίων που συμμετέχουν στη δημι¬ 
ουργία νέων Εταιρειών και Συνεταιρισμών, τα εξοφλημέ¬ 
να τιμολόγια ή οι αποδείξεις αγοράς υπολογίζονται κατά 
το τμήμα εκείνο το οποίο αντιστοιχεί στη συμμετοχή έκα¬ 
στου των υποψηφίων στο κεφάλαιο της Εταιρείας ή του 
Συνεταιρισμού, 

• από καταστατικό σύστασης της Εταιρείας ή του Συνε¬ 


ταιρισμού στον οποίο συμμετέχει ο-η νέος-νέα επαγγελμα- 
τίας, εφόσον πρόκειται για Εταιρεία ή Συνεταιρισμό. 

7. Απαραίτητες προϋποθέσεις για την ένταξη των υπο¬ 
ψηφίων στο πρόγραμμα είναι: 

• να διαθέτουν οι ίδιοι ή ένας τουλάχιστον από τους 
απασχολουμένους στην επιχείρησή τους, τα νόμιμα πι¬ 
στοποιητικά για την άσκηση του επαγγέλματος τους, 
εφόσον αυτό ανήκει στο Μεταποιητικό Τομέα ή στον Το¬ 
μέα Παροχής Υπηρεσιών. 

• να απασχολούνται με αυτοπρόσωπη παρουσία, πλή¬ 
ρως και αποκλειστικώς στην επιχείρησή τους (για τις επι¬ 
χειρήσεις που λειτουργούν κατ’ έτος λιγότερο από δώδεκα 
μήνες και πάνω από πέντε μήνες η αυτοπρόσωπη παρουσία 
ισχύει για το διάστημα λειτουργίας της επιχείρησης, το 
οποίο θα δηλώνεται στην αρμόδια Υπηρεσία). 

• η επιχείρηση να λειτουργεί σε χώρο ανεξάρτητο και 
κατάλληλα διαμορφωμένο (εκτός του χώρου της κατοι¬ 
κίας του), κατά τρόπο ώστε να υπηρετεί ικανοποιητικά το 
σκοπό της. 

8. Εντός ενός μηνός από την υποβολή της «αίτησης 
ένταξης» στο πρόγραμμα εκ μέρους των υποψηφίων, η 
αρμόδια Υπηρεσία ελέγχει τα προσκομισθέντα δικαιολο- 
γητικά και προβαίνει σε επιτόπιο έλεγχο στην έδρα της 
επιχείρησης που έχει δηλώσει ο ενδιαφερόμενος. 

9. Σε περίπτωση που συντρέχουν οι προϋποθέσεις 
ένταξης και εξετασθεί θετικά η έκθεση του επιτόπιου 
ελέγχου ενημερώνεται ο ενδιαφερόμενος να προσέλθει 
στη Υπηρεσία, το αργότερο εντός 20 ημερολογιακών 
ημερών και να προσκομίσει αίτηση για είσπραξη της προ¬ 
καταβολής, βεβαίωση φορολογικής ενημερότητας και πι¬ 
στωτικό τιμολόγιο. 

Στη συνέχεια παραλαμβάνει με υπογραφή του: 

- Την εγκριτική απόφαση υπαγωγής στο πρόγραμμα 
που θα έχει εκδοθεί από τον Προϊστάμενο της Υπηρεσίας. 

- Την εγκριτική απόφαση καταβολής της προκαταβολής. 

- Την εντολή πληρωμής της προκαταβολής. 

4. ΠΟΣΟ ΚΑΙ ΔΙΑΡΚΕΙΑ ΕΠΙΧΟΡΗΓΗΣΗΣ 

Το ποσό της επιχορήγησης ανά άνεργο ορίζεται στα 
4.200.000 δρχ. Από το συνολικό ποσό το 40% δίδεται ως 
προκαταβολή και το υπόλοιπο σε 4 ισόποσες εξαμηνιαίες 
δόσεις που αντιστοιχούν στο 15% του συνολικού ποσού. 

Η διάρκεια της επιχορήγησης για κάθε νέο ελεύθερο 
επαγγελματία που εντάσσεται στο πρόγραμμα ορίζεται 
σε 24 μήνες, από την ημερομηνία έκδοσης της σχετικής 
εγκριτικής απόφασης. 

5. ΟΡΟΙ ΤΟΥ ΠΡΟΓΡΑΜΜΑΤΟΣ 

Κατά το 24μηνο διάστημα της επιχορήγησης ο νέος 
ελεύθερος επαγγελματίας δεσμεύεται για τα εξής: 

1. Η είσπραξη της προκαταβολής θα πρέπει να γίνει μέ¬ 
σα σε 30 ημερολογιακές ημέρες από την ημερομηνία έκ¬ 
δοσης της εγκριτικής απόφασης. Σε περίπτωση παρέ¬ 
λευσης της ανωτέρω προθεσμίας η θέση ακυρώνεται. 

2. Με τη λήξη του κάθε ενός 6μήνου, από την υπαγωγή 
του στο πρόγραμμα και μέσα σε προθεσμία 60 ημερολο¬ 
γιακών ημερών υποχρεούται να προσκομίσει: 

- Αίτηση στην οποία θα δηλώνει ότι η επιχείρηση του λει¬ 
τουργεί κανονικά και ότι το σύνολο των εσόδων και των 
εξόδων του προαναφερθέντος χρονικού διαστήματος εί¬ 
ναι τουλάχιστον ίσο με το ήμισυ του ποσού της δόσης που 
πρόκειται να εισπράξει, όπως θα εμφανίζεται στα βιβλία 
εσόδων και εξόδων του. 

- Βεβαίωση φορολογικής ενημερότητας, πιστωτικό τι¬ 
μολόγιο και επικυρωμένα φωτοαντίγραφα του βιβλίου 
εσόδων - εξόδων του προηγούμενου εξαμήνου. 

- Σε περίπτωση που κατατεθεί η αίτηση για την είσπρα¬ 
ξη της επί μέρους δόσης και εγκριθεί η καταβολή της και 
ο ενδιαφερόμενος δεν προσέλθει για είσπραξη εντός 30 
ημερών από την έγκρισή της, η αξίωση παραγράφεται. 

3. Ο ενταγμένος στο πρόγραμμα υποχρεούται να ενη¬ 
μερώνει την Υπηρεσία εγκαίρως και γραπτώς για οποια¬ 
δήποτε αλλαγή στα στοιχεία που έχει δηλώσει με την 
πρώτη αίτηση για ένταξή του. 

3. Η λειτουργία της επιχείρησής του να μη διακοπεί στο 
24μηνο διάστημα της επιχορήγησης, η δε απασχόληση 
του νέου ελεύθερου επαγγελματία στην επιχείρησή του 
να είναι πλήρης και αποκλειστική και να παρευρίσκεται 
αυτοπροσώπως κατάτον επιτόπιο έλεγχοτης Υπηρεσίας. 
Για τις επιχειρήσεις που λειτουργούν κατ’ έτος λιγότερο 
από 12 μήνες και πάνω από 5 μήνες η πλήρης και απο¬ 
κλειστική απασχόληση καθώς και η αυτοπρόσωπη πα¬ 
ρουσία θα ελέγχεται για το διάστημα λειτουργίας της επι¬ 
χείρησης, το οποίο θα δηλώνεται στην αρμόδια Υπηρε¬ 
σία. Ειδικά για τους νέους ελεύθερους επαγγελματίες 
των οποίων το αντικείμενο δραστηριότητας της επιχείρη¬ 
σης τους υποχρεώνει σε εξωτερική εργασία, οι έλεγχοι 
των αρμοδίων οργάνων θα γίνονται μετά από συνεννόηση 
με τον νέο επαγγελματία. 

6. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρου ή όρων 
ή προϋποθέσεων, μετά από οποιαδήποτε πληρωμή πο¬ 
σού της επιχορήγησης στον Ν.Ε.Ε., θα εφαρμόζονται οι 
διατάξεις των παρ. 7 και 8 του άρθρου 29 του Ν. 1262/82, 
όπως συμπληρώθηκε από τα άρθρα 6 και 7του Ν. 1836/89 
και η επιχορήγηση θα διακόπτεται με επιστροφή του ανα- 
λογούντος ποσού. 

Ειδικότερα ο αρμόδιος Προϊστάμενος της Υπηρεσίας 
Απασχόλησης του Οργανισμού, στις περιπτώσεις αυτές 
αποφαίνεται με αιτιολογημένη απόφασή του για τη δια¬ 
κοπή της επιχορήγησης που έχει λάβει από τον ΟΑΕΔ και 
την επιστροφή του αναλογούντος ποσού που αντιστοιχεί 
στο υπόλοιπο χρονικό διάστημα του συνολικού χρόνου 
απασχόλησης με καταβολή εφάπαξ εντός 15 ημερών από 
την κοινοποίηση της απόφασης στον ενδιαφερόμενο. 

Εφόσον δεν επιστραφεί εμπρόθεσμα το αναλογούν ποσό 
που αναζητείται, συντάσσεται μετά από απόφαση του Δ.Σ 
του Οργανισμού, Πράξη Βεβαίωσης Οφειλής καιαποστέλ- 
λεται στην αρμόδια Δ.Ο.Υ για βεβαίωση και είσπραξή του. 

Σε περίπτωση, φυλάκισης ή θανάτου, η διακοπή της επι¬ 
χορήγησης θα ισχύει χωρίς άλλες επιπτώσεις για τον 
επαγγελματία από την ημερομηνία που εμφανίσθηκε το 
πρόβλημα. 

ΚΕΦΑΛΑΙΟ Ε' 

ΣΥΣΤΗΜΑ ΠΑΡΑΚΟΛΟΥΘΗΣΗΣ ΚΑΙ ΕΛΕΓΧΟΥ ΤΟΥ 
ΠΡΟΓΡΑΜΜΑΤΟΣ 

1. ΕΠΙΛΥΣΗ ΔΙΑΦΟΡΩΝ 

• Οποιαδήποτε διαφορά προκύψει μεταξύ των ενταγ- 
μένων στο πρόγραμμα επιχειρήσεων και των Υπηρεσιών 


Απασχόλησης του ΟΑΕΔ θα επιλύεται με απόφαση του 
Περιφερειακού Διευθυντή ή από την Περιφερειακή Διοι¬ 
κητική Επιτροπή (Π.Δ.Ε.) του Ο,Α.Ε.Δτου άρθρου 11 του 
Ν. 2224/1994, μετά από την υποβολή σχετικής ένστασης 
από την επιχορηγούμενη με το πρόγραμμα επιχείρηση, η 
οποία πρέπει να έχει υποβληθεί μέσα σε τριάντα (30) ημέ¬ 
ρες από την κοινοποίηση σε αυτόν της απορριπτικής από¬ 
φασης. 

• Ένσταση κατά απορριπτικής απόφασης του Περιφε¬ 
ρειακού Δ/ντή θα εξετάζεται για θεραπεία από το Δ.Σ του 
Οργανισμού ή από Επιτροπή που θα ορισθεί με απόφαση 
του Διοικητή του ΟΑΕΔ, εφόσον αυτή υποβληθεί εντός 30 
ημερών από την κοινοποίηση της απόφασης του Περιφε¬ 
ρειακού Διευθυντή ή της Π.Δ.Ε. 

2. ΕΛΕΓΧΟΙ - ΠΑΡΑΚΟΛΟΥΘΗΣΗ ΤΟΥ ΠΡΟΓΡΑΜΜΑΤΟΣ 

1. Η αρμόδια Υπηρεσία ΟΑΕΔ υποχρεούται μετά από 
επιτόπιο έλεγχο, να συντάσσει έκθεση στην όποια θα κα¬ 
ταγράφονται με λεπτομέρεια αν τηρούνται οι όροι της 
ένταξης. 

Προκειμένου να εξασφαλισθεί η αποτελεσματικότητα 
των ενεργειών, λαμβάνονται όλα τα αναγκαία μέτρα για : 

- Την πιστή τήρηση των Εθνικών και Κοινοτικών Κανό¬ 
νων στα πλαίσια των οποίων λειτουργεί το πρόγραμμα. 

- Την πρόληψη ή την εξακρίβωση τυχόν παραβάσεων 
καθώς και την επιβολή κυρώσεων. 

2. Οι ελεγχόμενες επιχειρήσεις και Ν.Ε.Ε. υποχρεού- 
νται: 

- Να παρέχουν κάθε δυνατή βοήθεια, κατάτον έλεγχο, 
στους ελεγκτές υπαλλήλους. 

- Να τηρούν τα αποδεικτικά στοιχεία και έγγραφα που 
αναφέρονται στην παρούσα Υ.Α για τουλάχιστον 3 χρόνια 
από την αποπληρωμή του προγράμματος. 

3. Για την ομαλή πορεία των προγραμμάτων και την επί¬ 
τευξη των στόχων τους, θα παρακολουθούνται κάθε μήνα: 

- Οι καλυφθείσες θέσεις, οι οποίες προκύπτουν μετά 
την έκδοση των εγκριτικών αποφάσεων 

- Η καταβολή των επιχορηγήσεων κλπ. 

3. ΕΛΕΓΚΤΙΚΑ ΟΡΓΑΝΑ 

• Α) Ελέγχους διενεργούν οι υπάλληλοι του ΟΑΕΔ σύμ¬ 
φωνα με τα οριζόμενα στην κοινή υπουργική απόφαση υπ’ 
αριθμ. 2/34255/0022/6-6-2001-07-16. 

• Β) Έλεγχο επίσης μπορούν να διενεργούν τα εντε¬ 
ταλμένα προς τούτο Εθνικά Ελεγκτικά Όργανα και η Ευ¬ 
ρωπαϊκή Ένωση. 

4. ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ 

Λεπτομέρειες εφαρμογής του προγράμματος θα ορι- 

σθούν με εγκύκλιο του ΟΑΕΔ, η οποία θα τύχει δημοσιό¬ 
τητας. 

5. Από τις διατάξεις της παρούσης απόφασης δεν προ- 
καλείται δαπάνη σε βάρος του κρατικού προϋπολογισμού 
και ως εκτούτου δεν εμπίπτει στις διατάξεις της παρ. 3 του 
άρθρου 22 του Ν. 2362/95 (περί δημοσίου λογιστικού). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 1 Αυγούστου 2001 

Ο ΥΠΟΥΡΓΟΣ 

ΑΝΑΣΤΑΣΙΟΣ ΓΙΑΝΝΙΤΣΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




